ઓલરેડી ભારત જેની ઉપેક્ષા કરે છે એવા દૂરના ઈશાન વિસ્તારમાં (હમણાંનો જ આ મારો લેખ આ બાબતે હતો – એ લેખમાં મેં ઉતાવળે મેરીના મણિપુરને બદલે સેવન સિસ્ટર્સમાં સિક્કિમ લખેલું છે. એ ભૂલ સુધારીને વાંચજો. એ ગૂફ અપ માટે સોરી ફ્રોમ ધ હાર્ટ, અને ઝીણવટથી વાંચી એના તરફ ધ્યાન દોરવા માટે બ્લોગરબડી કાર્તિક મિસ્ત્રીનો ખૂબ ખૂબ આભાર….અને ઈન્ટરનેટ પર તિરંગા ફોટા-ગીતો ચોંટાડવા ઉપરાંત પણ ખરેખર જો ભારતપ્રેમ હોય તો અભ્યાસુ ને સમજદાર નાગરિક બનવું પડે એ માટે ખુલ્લા માંથી ઘણું વાંચવું સાંભળવું જોઈએ , ૧૫ ઓગસ્ટની રજા ફક્ત કોસ્મેટિક પેટ્રિઓટના દેખાડામાં ના વીતાવવી હોય તો આ લાંબી ચર્ચા આખી જોજો / વાંચજો) એક દૂર દૂરના ગુમનામ ગામડામાં રહેતા એક ગરીબ ખેડૂત પરિવારની દીકરી, ૧૪ વર્ષ પહેલા બોક્સર ડીન્કો સિંહને એશિયન ગેઇમ્સમાં જોઈને , ભારતમાં એક છોકરી તરીકે નેચરલી ડબલ હાડમારી વેઠીને (બસમાં એ ધક્કા ખાતી પ્રેક્ટીસ કરવા જતી!) વર્લ્ડ ચેમ્પિયન ઇન બોક્સિંગ બને, અને ૬ ચેમ્પિયનશીપ જીતનારી વિશ્વની એકમાત્ર મહિલા બોક્સર બને તો ય આપણે આઈ.પી.એલ.માં ‘રમત રમત’માં કરોડપતિ થઇ જતા ક્રિકેટરોને જ ભગવાન માની કરોડપતિ બનાવશું. એમના જ પોસ્ટરો દિવાલ પર ચીપકાવીશું. એના પર સટ્ટો લગાવી શેરીઓમાં નાચીશું.